Agencija za državnu službu Bosne i Hercegovine, temeljem članka 62. a u svezi s člankom 21. Zakona o državnoj službi u institucijama Bosne i Hercegovine ("Službeni glasnik BiH", br. 19/02, 35/03, 4/04, 17/04, 24/04, 37/04, 48/05, 2/06, 32/07, 43/09, 8/10, 40/12 i 93/17), te na temelju članka 10a. st. (3), (6) i (7) Pravilnika o karakteru i sadržaju javnog konkursa, načinu provođenja intervjua i obrascima za provođenje intervjua („Službeni glasnik BiH“, br. 63/16, 21/17, 28/21 i 38/23), na zahtjev Ministarstva za ljudska prava i izbjeglice Bosne i Hercegovine, **objavljuje**

**NASTAVAK postupka oglašavanja**

**po Javnom natječaju** **za popunu radnih mjesta rukovodećih državnih službenika u Uredu zastupnika/agenta Vijeća ministara Bosne i Hercegovine**

**pred Europskim sudom za ljudska prava**

* **Ministarstvo za ljudska prava i izbjeglice Bosne i Hercegovine**

**1/01 Zastupnik/agent Vijeća ministara Bosne i Hercegovine pred Europskim sudom za ljudska prava**

Javni natječaj za popunu radnih mjesta rukovodećih državnih službenika u Uredu zastupnika/agenta Vijeća ministara Bosne i Hercegovine pred Europskim sudom za ljudska prava - Ministarstvo za ljudska prava i izbjeglice Bosne i Hercegovine, raspisan temeljem članka 21. Zakona o državnoj službi u institucijama BiH, objavljen na službenoj internet stranici Agencije za državnu službu dana 11.05.2023. godine sa krajnjim rokom za podnošenje prijava 01.06.2023. godine, prekinut sa danom 27.05.2023. godine zbog potrebe tehničkih usuglašavanja u svezi oglašavanje i procedure javnog natječaja, ***nastavlja se na zahtjev Ministarstva za ljudska prava i izbjeglice BiH, sa danom 01.09.2023. godine.***

S obzirom da se sve dostavljene prijave na Javni natječaj do dana prekida smatraju pravovremenim, kandidati prijavljeni do dana prekida postupka oglašavanja, **nisu dužni dostavljati nove prijave**.

Zainteresirani kandidati koji do dana prekida postupka oglašavanja nisu dostavili prijave, iste trebaju dostaviti putem poštanske službe preporučeno ili elektronski, na način utvrđen tekstom Javnog natječaja za popunu radnih mjesta rukovodećih državnih službenika u Uredu zastupnika/agenta Vijeća ministara Bosne i Hercegovine pred Europskim sudom za ljudska prava – Ministarstvo za ljudska prava i izbjeglice Bosne i Hercegovine, **najkasnije do 23.09.2023. godine**.